SKRIFTLIG FORESPOERGSEL P-3226/97 af Sirkka-Liisa Anttila (ELDR) til Kommissionen (9. oktober 1997)

Om: Virkningen af en mere effektiv produktion paa det polske og ungarske landbrug og betydningen heraf for ligevaegten i EU's landbrugsproduktion

Agenda 2000 behandler primaert udvidelsen mod oest og forbedringen af konkurrenceevnen for EU's landbrugsprodukter paa de globale markeder for levnedsmidler. I forbindelse med udvidelsen mod oest er Ungarn og Polen, der har et saerdeles stort potentiale for landbrugsproduktion, paa vej ind i EU. Alene Polens opdyrkede areal kunne, hvis den udnyttedes med den samme effektivitet som i Holland, broedfoede EU's borgere. I Kommissionens undersoegelser mangler der en mere detaljeret analyse af, hvordan landbrugsprodukterne fra de nye medlemslande vil blive omsat i det indre marked efter tiltraedelsen. Da Kommissionen ikke har noget skoen over dette, mangler der et centralt element i vurderingen af virkningerne efter udvidelsen.

Efter Ungarns og Polens tiltraedelse vil der blive overfoert baade viden og kapital til de paagaeldende medlemslande, som vil medfoere, at disse landes produktionspotentiale vil blive anvendt mere effektivt, hvilket indebaerer stigende foedevaremaengder i det indre marked. Eftersom det i EU vurderes, at der med de nuvaerende femten medlemslandes produktion ved begyndelsen af aar 2000 vil vaere en overproduktion af bl.a. korn, maelkeprodukter og oksekoed, er det ogsaa paa denne baggrund vigtigt at undersoege indvirkningen af produktionen fra de nye medlemslande paa overproduktion.

Er det meningen at fastsaette kvoter for de nye medlemslandes produktion paa samme maade, som da Sverige, Finland og OEstrig tiltraadte (maelke-, sukker- og stivelseskvoter samt det samlede markareal, der giver ret til stoette fra EU)?

Saafremt der skal anvendes kvoter, ud fra hvilket niveau i en given periode skal disse fastlaegges?

Hvordan forebygges de mulige negative virkninger paa ligevaegten i EU's landbrugsproduktion, naar Ungarn og Polen, der er nye betydningsfulde landbrugslande, bliver medlemmer af EU?

Hvornaar agter Kommissionen at offentliggoere undersoegelser om virkningerne af den stigende effektivitet paa produktionen i Ungarn og Polen?

Svar afgivet paa Kommissionens vegne af Franz Fischler (3. november 1997)

I Agenda 2000 ((KOM(97) 2000 endelig udg. )) fremsaetter Kommissionen omfattende forslag til, hvordan man kan klare de fremtidige udfordringer i Faellesskabet, inklusive Unionens fremtidige finansielle rammer, den fremtidige udvidelse og reformerne af strukturpolitikkerne og den faelles landbrugspolitik.

Nye medlemsstater skal anvende gaeldende EF-ret paa landbrugsomraadet i sin helhed, som den eksisterer paa datoen for tiltraedelsen, inklusive produktionskvoter og andre foranstaltninger til styring af forsyningen, hvor disse anvendes, med undtagelse af overgangsforanstaltninger, i det omfang de betragtes som noedvendige. De praecise ordninger vil afhaenge af resultatet af tiltraedelsesforhandlingerne og reformen af den faelles landbrugspolitik.

Den foreslaaede reform af den faelles landbrugspolitik indbefatter en nedsaettelse af markedsprisstoetten, ledsaget af direkte betalinger og en integreret politik for landdistrikterne. Maalet med disse reformer er at forbedre det europaeiske landbrugs og den europaeiske foedevareindustris konkurrencedygtighed paa det indre marked saavel som paa verdensmarkedet og at sikre en afbalanceret udvikling mellem produktionen og den interne og eksterne efterspoergsel.

Kommissionen har fortloebende analyseret situationen i ansoegerlandene. Resultaterne blev udgivet i ti landerapporter, der blev offentliggjort i midten af 1995, og i strategipapiret for landbruget ((CSE(95) 607. )), som blev forelagt Det Europaeiske Raad paa dets moede i Madrid i december 1995. I april 1997 udgav Kommissionen en undersoegelse af langtidsudsigterne for korn-, koed- og maelkemarkedet, som ogsaa indeholdt en opdateret vurdering af udsigterne i ansoegerlandene. Kommissionen er ved at opdatere de ti landerapporter og kontrollerer fortsat udviklingen.